Η **Μαρίνα Μπλαγκόγιεβιτς** (σερβικά κυριλλικά: Марина Благојевић‎) (επίσης γνωστή και ως Μαρίνα Μπλαγκόγεβιτς Χάντσον), (1958 - 7 Ιουνίου 2020) ήταν Σέρβα κοινωνιολόγος, μελετητής φύλου, ειδική σε θέματα φύλου και φεμινίστρια.

Βιογραφία
---------

Η Μπλαγκόγιεβιτς σπούδασε κοινωνιολογία και πήρε πτυχίο από το Πανεπιστήμιο του Βελιγραδίου και το Τμήμα Φιλοσοφίας και Κοινωνιολογίας, όπου έκανε και την πρώτη Διατριβή της με τίτλο: *Θεωρία Δημογραφικής Μετάβασης*, ενώ στη συνέχεια έκανε και το μεταπτυχιακό της πάλι στο ίδιο Πανεπιστήμιο.

Το 1990, μαζί με τη Βέσνα Γκότζοβιτς, τη Μάγια Κόρατς, την Αντζέλικα Μίλιτς, την Ζαράνα Πάπιτς και την Λίνα Βούσκοβιτς, η Μπλαγκόγεβιτς ίδρυσε τη *Zenska Stranka* ("Γυναικείο Κόμμα"), ένα γυναικείο πολιτικό κόμμα. Το 1991, μαζί με άλλα μέλη της φεμινιστικής ακτιβιστικής ομάδας "Γυναίκες και Κοινωνία", η Μπλαγκόγιεβιτς συν-ίδρυσε και υπηρέτησε στο πρώτο διοικητικό συμβούλιο του Κέντρου Μελετών Γυναικών στο Βελιγράδι της Γιουγκοσλαβίας. Από το 1994 έως το 1998, ήταν η διοργανώτρια του πρώτου φεμινιστικού συνεδρίου στις μετα-κομμουνιστικές χώρες (που διοργανώθηκε από το Κέντρο Μελέτης Γυναικών στο Βελιγράδι) με δική της πρωτοβουλία. Το 1998 ήταν επίσης η διοργανώτρια της πρώτης Μη Κερδοσκοπικής Οργάνωσης Φόρουμ στη Σερβία (διοργανώθηκε από το Ίδρυμα Δημοκρατικού Κέντρου).

Η Μπλαγκόγιεβιτς υπήρξε πρώην πρόεδρος της Κοινωνιολογικής Εταιρείας της Σερβίας, καθώς ήταν επιστημονική σύμβουλος στο Ινστιτούτο Εγκληματολογικής και Κοινωνιολογικής Έρευνας στο Βελιγράδι. Επίσης ήταν διευθύντρια στο Ερευνητικό Κέντρο Altera MB για το φύλο και την εθνικότητα στη Βουδαπέστη της Ουγγαρίας. Η Μπλαγκόγιεβιτς έχει διδάξει στο Πανεπιστήμιο του Σεράγεβο και στο Πανεπιστήμιο της Κεντρικής Ευρώπης. Το 2014, ήταν επισκέπτης καθηγήτρια στο Πανεπιστήμιο του Γκρατς. Εργάστηκε ως διεθνής εμπειρογνώμονας για τα φύλα υπήρξε σε διάφορους οργανισμούς, όπως η Ευρωπαϊκή Επιτροπή, το Ευρωπαϊκό Κοινοβούλιο, το Αναπτυξιακό Πρόγραμμα των Ηνωμένων Εθνών και το Διεθνές Ταμείο Αγροτικής Ανάπτυξης. Έχει δημοσιεύσει περισσότερες από 100 ακαδημαϊκές και 20 ειδικές δημοσιεύσεις.

Προσωπική ζωή
-------------

Η Μπλαγκόγιεβιτς παντρεύτηκε τον Τζον Χάντσον, καθηγητή Αθλητισμού και Πολιτιστικών Σπουδών και διευθυντή του Διεθνούς Ινστιτούτου Ποδοσφαίρου στο Πανεπιστήμιο του Κεντρικού Λανκασάιρ του Ηνωμένου Βασιλείου.

Παραπομπές
----------

1. ↑  (Σερβικά, Βοσνιακά) *Danas*. www.danas.rs/kultura/preminula-marina-blagojevic-hjuson/.
2. ↑  Εθνική Βιβλιοθήκη της Γαλλίας: «BnF catalogue général». (Γαλλικά) *general catalog of BnF*. Εθνική Βιβλιοθήκη της Γαλλίας. Παρίσι. Ανακτήθηκε στις 27  Μαρτίου 2017.
3. ↑  Билтен нових књига за 2012. годину. *filfak.ni.ac.rs* (στα Serbian). Филозофски факултет у Нишу. Ανακτήθηκε στις 24 Μαΐου 2014. CS1 maint: Μη αναγνωρίσιμη γλώσσα (link)
4. ↑  «Marina Blagojevic». *Kosovo, Understanding the Past, Looking Ahead*. AEGEE (Association des États Généraux des Étudiants de l’Europe). Ανακτήθηκε στις 24 Μαΐου 2014.
5. ↑  Cockburn, Cynthia (Autumn 1991). «A Women's Political Party for Yugoslavia: Introduction to the Serbian Feminist Manifesto». *Feminist Review* (Palgrave Macmillan Journals) **39** (39): 155–160. doi:10.1057/fr.1991.53.
6. ↑  «Center's History». *zenskestudie.edu.rs*. Αρχειοθετήθηκε από το πρωτότυπο στις 24 Μαΐου 2014. Ανακτήθηκε στις 24 Μαΐου 2014.
7. ↑  Harrison, Katherine (23 Μαρτίου 2011). «Blagojevic, Marina. Postdoc». Centre of Gender Excellence (GEXcel), at the inter-university Institute of Thematic Gender Studies, Linköping University & Örebro University. Ανακτήθηκε στις 24 Μαΐου 2014.
8. ↑  «Gender Equality Promotion in the South Caucasus: What Could be Learned from the Balkans?». *15 April 2014*. University of Graz. Αρχειοθετήθηκε από το πρωτότυπο στις 24 Μαΐου 2014. Ανακτήθηκε στις 24 Μαΐου 2014.

Εξωτερικοί σύνδεσμοι
--------------------

* Curriculum Vitae

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 192608351
* LCCN: n93012878
* ISNI: 0000 0003 5686 8119
* GND: 170083365
* SUDOC: 190163739
* BNF: cb16762348r (data)

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |